A shunt egy egyenirányító szelepet tartalmazó katéter rendszer. A szelep akkor nyílik ki, ha az agykamrában az agyvíz nyomása a szelepen beállított nyitási nyomásnál magasabb. Ha a szelep kinyílik, az agyvizet a szelepen átbocsátva a kamrában lecsökken a nyomás a szelepen beállított értékre, ekkor a szelep záródik mindaddig, amíg a nyomás ismét emelkedik az agykamrában. A shuntrendszer általában az agykamrából a hasüregbe (VP), bizonyos esetekben az agykamrából a szívpitvarba (VA) vagy ritkán a mellhártyára (pleuralis shunt) vezeti el az agyvizet. A VP-shunt az agykamrába behelyezett katéteren, a szelepen és egy további, a bőr alatt levezetett, a hasüregbe bebuktatott csövecskén keresztül az agyvizet a hasüregbe vezeti, a hashártyán felszívódva az agyvíz a keringésbe kerül. VA shuntnél az agyvíz közvetlenül a keringésbe jut, pleuralis shuntnél pedig a mellhártyáról szívódik fel.